கேள்வி: திருவாலி அமுதனார் திருவிசைப்பா - இசையமைதி குறித்து விரிவாக சொல்லுங்கள்.
பதில்: 'மையல் மாது' எனத் தொடங்கும் இதன் முதல் பதிகத்தில் உள்ள 11 பாடல்கள் நடராசப் பெருமானை அடிமுதல் முடிவரையில் பாதாதிகேச வருணனையாகப் பஞ்சமப் பண்ணில் அமைந்துள்ளன. 'பவளமாலை' எனத் தொடங்கும் இரண்டாம் பதிகம் 10 பாடல்களைக் கொண்டதாய் 'நட்டராகம்' பண்ணில் அமைந்துள்ளது. இவை அகத்துறைப் பாடல்கள். 'அல்லாய்ப் பகலாய்' எனத் தொடங்கும் மூன்றாம் பதிகம் 11 பாடல்களைக் கொண்டதாய் 'இந்தளம்' என்னும் பண்ணில் அமைந்துள்ளது. இது நடனக் காட்சியைக் காட்டுகிறது. 'கோலமலர்' எனத் தொடங்கும் நான்காம் பதிகம் 'பஞ்சமம்' என்னும் பண்ணில் 10 பாடல்களைக் கொண்டுள்ளது. இது அகத்துறைச் செய்திகளைக் கொண்ட பதிகம்.